"Hoe raak ek van die puisieagtige knoppies op my bo-arms ontslae?" - Goeie Huishouding
Daardie irriterende wit knoppies wat dikwels agterop jou arms voorkom, word keratosis pilaris genoem en word veroorsaak deur die proteïen keratien wat in jou vel opbou. Hulle kan ook op ander dele van jou lyf voorkom en hulle is omtrent hardnekkig.
Ek beveel 'n tweeledige benadering aan: Gebruik 'n lyfafskilfermiddel wat glikol- en melksuur bevat in die stort om van dooie vel ontslae te raak en die knoppies te verminder. Vee saans met 'n tekstuurkorrigeringslappie met alfahidroksisuur, soos dié lappies van dr.dermal, oor die aangetaste deel om jou vel glad te maak.
Lees: Velskete: Wat is milia en hoe raak jy daarvan ontslae?
Lees: 7 bekostigbare skoonheidsprodukte vir R170 of minder!
As jy nie 'n lyfafskilferingsmiddel het nie, gebruik dieselfde een as vir jou gesig:
Vra Juana: "Ek weet ek behoort daagliks sonskerm te dra, maar hoeveel is genoeg?"
Navorsing toon dat die meeste mense nie genoeg sonskerm aanwend nie! Die reël is sowat 2 mg sonskerm per vierkante sentimeter vel. Dit beteken jy moet min of meer 'n vol sopieglasie sonskerm aan blootgestelde dele aanwend. Jy behoort 'n teelepelgrootte hoeveelheid alleenlik aan jou gesig en nek aan te wend.